Dayaning Sastra
Dayaning Sastra iku sawijining geguritan modhèl sonèt sing tinulis déning Intojo ('Intaya') ing taun 1941.

Tambung kang ginantha lelarikan
tinata binaris kadya bata
sinambung pinétung manut ukuran
déné banjur kasinungan daya.

Kumpulé bata dadi yayasan
awèh nggon apik, brukut, santosa
ngepénakaké wong urip bebrayan
samono dayané bata tinata.

Gegedhongan tembung kang mawa isi
katiyasané ngungkul-ungkuli
wohing laku, pamikir lan pangrasan
para empu, pujangga, sarjana

Simpen, ginebeng ing gugubahan
mawindu-windu dadi turutan.

Dayaning Sastra